| Medaljeoversikt |
| --- |
| Konkurrerte for Frankrikes flagg Frankrike |
| Friidrett: |
| Friidrett EM i friidrett |
| Sølv | Zürich 2014 |  10.000 m |
| Friidrett Lag-EM i friidrett |
| Bronse | Tsjeboksary 2015 |  5000 m |
| Friidrett Europacupen på 10 000 meter |
| Gull | Skopje 2014 |  10.000 |
| Friidrett U23-EM i friidrett |
| Bronse | Ostrava 2011 |  5000 m |
| Terrengløp: |
| Friidrett EM i terrengløp |
| Sølv | Hyères 2015 |  Lag (senior) |
| Sølv | Beograd 2013 |  Lag (senior) |
| Bronse | Szentendre 2012 |  Ind. (U23) |

**Clémence Calvin** (født 17. mai 1990 i Vichy) er en fransk friidrettsutøver og terrengløper. Hun har sølv på 10.000 meter fra EM i friidrett 2014 og gull på samme distanse ved Europacupen på 10 000 meter 2014 som fremste internasjonale meritter, og hun er flere ganger fransk mester i friidrett og terrengløp.

Idrettskarriere
---------------

2006-2008
Calvin representerte klubben Courir à Cusset fra 2004 til 2011. Hun deltok i juniorklassen ved EM i terrengløp 2006, og kom på 29.-plass individuelt, mens det franske juniorlaget kom på 6.-plass i lagkonkurransen. Hun ble fransk ungdomsmester i terrengløp individuelt, og vant også 1500 meter ved det franske ungdomsmesterskapet i friidrett.

I 2007 deltok hun igjen i juniorklassen ved EM i terrengløp 2007, der hun kom på 28.-plass. I lagkonkurransen kom Frankrike på 4.-plass. Som året før vant hun det franske ungdomsmesterskapet i terrengløp. Hun ble fransk juniormester i terrengløp i 2008. 

2009
Ved EM i terrengløp 2009 kom Calvin på 38.-plass i juniorklassen. Hun deltok også ved VM i terrengløp 2009, der hun kom på 27.-plass i juniorklassen. Ved det franske juniormesterskapet i terrengløp kom hun på 1.-plass. 

I friidrett deltok hun ved Junior-EM i friidrett 2009 i Novi Sad, og kom der på 9.-plass på 3000 meter.

2010
Hun deltok i U23-klassen ved EM i terrengløp 2010 i Albufeira, der hun kom på 13.-plass. Det franske U23-laget kom her på 7.-plass i lagkonkurransen. Hun ble fransk U23-mester på 5000 meter dette året.

2011
Fra 2011 til 2012 representerte hun klubben Martigues Sport Athlétisme. Hun kom på 8.-plass i U23-klassen ved EM i terrengløp 2011, og det franske laget kom her på 4.-plass. Ved U23-EM i friidrett 2011 løp hun inn til 4.-plass på 5000 meter, men Jekaterina Gorbuna ble fratatt sølvmedaljen på grunn av doping, og Calvin rykket dermed opp til bronsemedalje. Ved VM i terrengløp 2011 kom hun på 70.-plass i seniorklassen, og på nasjonalt nivå vant hun det franske U23-mesterskapet i terrengløp. 

2012
Calvin kom på 3.-plass individuelt i U23-klassen ved EM i terrengløp 2012. Det franske laget kom på 5.-plass i lagkonkurransen i denne klassen. Ved det franske U23-mesterskapet i friidrett 2012 vant hun 3000 meter hinder.

2013
Calvin be senior i 2013, og byttet klubb til SCO Ste-Marguerite Marsei. Ved EM i terrengløp 2013 kom hun på 12.-plass individuelt, men fikk sølv i lagkonkurransen sammen med Sophie Duarte (som vant individuelt), Christine Bardelle, Laila Traby, Laurane Picoche og Claire Perraux. Hun deltok også ved VM i terrengløp 2013, men endte der på 45.-plass. Hun ble fransk mester i terrengløp dette året.

2014
I 2014 forsvarte hun den franske tittelen sin i terrengløp fra året før. Hun vant også 1500 meter ved det franske mesterskapet i friidrett 2014. Hun deltok ved EM i friidrett 2014, der hun kom på 2.-plass på 10.000 meter, bak britiske Jo Pavey, og ved Lag-EM i friidrett 2014 (Super League) kom hun på 7.-plass på 3000 meter. 

2015
Ved EM i terrengløp 2015 kom Calvin på 7.-plass individuelt, men fikk sølv i lagkonkurransen. Hun kom på 6.-plass på 3000 meter ved Lag-EM i friidrett 2015, og kom på 3.-plass på 5000 meter. Ved det franske mesterskapet i friidrett 2015 vant hun 5000 meter.

Referanser
----------

1. ↑   World Athletics Database, World Athletics utøver-ID 231560, oppført som Cl&#233;mence Calvin[Hentet fra Wikidata]
2. 1 2 3 4 5 6 7 8  FFA - *Clémence Calvin*, besøkt 22. desember 2015.
3. ↑  European Athletics - *San Giorgio S.L. ITA 10 December*, besøkt 22. desember 2015.
4. ↑  European Athletics - *U20 Cross country 4.039 km Women - Final*, besøkt 22. desember 2015.
5. ↑  European Athletics - *European Athletics U20 Championships - Novi Sad 2009*, besøkt 22. desember 2015.
6. ↑  RUSADA - *Two Russian track and field athletes recognized ineligible* Arkivert 8. februar 2015 hos Wayback Machine. besøkt 22. desember 2015.
7. ↑  European Athletics - *European Athletics U23 Championships - Ostrava 2011*, besøkt 22. desember 2015.

Eksterne lenker
---------------

* (en) Clémence Calvin – World Athletics Rediger på Wikidata

* (fr) Clémence Calvin – Fédération française d athlétisme Rediger på Wikidata

* (en) Clémence Calvin – Diamond League Rediger på Wikidata

* (en) Clémence Calvin – Track and Field Statistics Rediger på Wikidata
* (en) Profil hos ARRS (Association of Road Racing Statisticians)